
 สัญญารับเงินอุดหนุนการทำวิจัย
ตามประกาศคณะสาธารณสุขศาสตร์
เรื่อง หลักเกณฑ์การจัดสรรเงินอุดหนุนการทำวิจัยเพื่อส่งเสริมการตีพิมพ์ในวารสารทางวิชาการระดับนานาชาติ ประเภทนักวิจัยรุ่นใหม่ จากเงินรายได้คณะสาธารณสุขศาสตร์ พ.ศ. 2568

สัญญาฉบับนี้ทำขึ้น ณ คณะสาธารณสุขศาสตร์ มหาวิทยาลัยมหิดล เมื่อวันที่........................ ระหว่างคณะสาธารณสุขศาสตร์ มหาวิทยาลัยมหิดล โดย ................................ คณบดีคณะสาธารณสุขศาสตร์ มหาวิทยาลัยมหิดล ซึ่งต่อไปในสัญญานี้เรียกว่า “ผู้ให้ทุน” ฝ่ายหนึ่ง กับ .......................... ภาควิชา.................... คณะสาธารณสุขศาสตร์ มหาวิทยาลัยมหิดล ซึ่งต่อไปในสัญญานี้เรียกว่า “ผู้รับทุน” อีกฝ่ายหนึ่ง 
คู่สัญญาทั้งสองฝ่ายตกลงกันมีข้อความต่อไปนี้  

ข้อ 1. ผู้ให้ทุนตกลงให้ และผู้รับทุนตกลงรับทุนอุดหนุนการทำวิจัยเพื่อส่งเสริมการตีพิมพ์ในวารสารทางวิชาการระดับนานาชาติ ประเภทนักวิจัยรุ่นใหม่ จากเงินรายได้คณะสาธารณสุขศาสตร์ ประจำปีงบประมาณ....... เพื่อการศึกษาวิจัย เรื่อง .............................................................................................. (รหัสโครงการ .....................) ซึ่งต่อไปในสัญญานี้จะเรียกว่า “โครงการ” ตามเอกสารแนบหมายเลข 1 เป็นจำนวน ................. .บาท  (.................บาทถ้วน) โดยมีระยะเวลาดำเนินโครงการ ....... เดือน นับตั้งแต่วันที่............................ ถึงวันที่ .............................

ข้อ 2. ผู้ให้ทุนจะจ่ายเงินอุดหนุนการทำวิจัยให้กับผู้รับทุนเป็น 2 งวด ดังนี้


งวดที่ 1 ร้อยละ 70 ของเงินอุดหนุนการทำวิจัยที่ได้รับอนุมัติ  จะจ่ายให้เมื่อผู้รับทุนทำสัญญารับทุนกับผู้ให้ทุนเรียบร้อยแล้ว


งวดที่ 2 ร้อยละ 30 ของเงินอุดหนุนการทำวิจัยที่ได้รับอนุมัติ จะจ่ายให้เมื่อผู้รับทุนส่งรายงานการวิจัยฉบับสมบูรณ์ และผลงานตีพิมพ์ หลักฐานการตอบรับการตีพิมพ์จากวารสารทางวิชาการระดับนานาชาติในฐานข้อมูล Scopus อย่างน้อย 1 เรื่อง พร้อมทั้งรายงานการใช้จ่ายเงิน และหลักฐานการใช้จ่ายเงิน เมื่อสิ้นสุดโครงการ


ข้อ 3. ผู้รับทุนจะต้องใช้เงินทุนที่ได้รับตามสัญญาเพื่อดำเนินการในโครงการให้เป็นไปตามวัตถุประสงค์และตามหมวดรายจ่ายในงบประมาณของโครงการวิจัยตามสัญญานี้เท่านั้น และปฏิบัติตามข้อบังคับมหาวิทยาลัยมหิดลว่าด้วยการบริหารเงินอุดหนุนการวิจัย พ.ศ. 2560 และที่แก้ไขเพิ่มเติม ข้อบังคับมหาวิทยาลัยมหิดล ว่าด้วยการบริหารงบประมาณและการเงิน พ.ศ. 2551 และที่แก้ไขเพิ่มเติม ตลอดจนจัดเตรียมหลักฐานการรับและการจ่ายเงินให้ถูกต้องครบถ้วน เพื่อรับการตรวจสอบจากงานการเงิน พัสดุและสินทรัพย์ หรือจากเจ้าหน้าที่ตรวจสอบภายในของมหาวิทยาลัยมหิดลหรือจากสำนักงานคณะกรรมการตรวจเงินแผ่นดิน


หากมีเงินเหลือเมื่อสิ้นสุดโครงการแล้ว ผู้รับทุนจะต้องคืนเงินที่เหลือพร้อมดอกเบี้ยที่เกิดขึ้นจากโครงการให้แก่ผู้ให้ทุนภายใน 30 (สามสิบ) วัน 

ข้อ 4. ผู้รับทุนต้องดำเนินงานวิจัยตามโครงการทันทีนับแต่วันลงนามในสัญญา  



ข้อ 5. ผู้รับทุนต้องดำเนินงานวิจัยตามระเบียบวิธีการวิจัยที่ให้ไว้ในเอกสารแนบหมายเลข 1 ให้ครบถ้วนสมบูรณ์ หากมีความจำเป็นต้องปรับปรุงหรือเปลี่ยนแปลงระเบียบวิธีการวิจัยไปจากระเบียบวิธีการวิจัยตามโครงการที่ขอรับเงินอุดหนุนไว้ ผู้รับทุนจะต้องเสนอให้ผู้ให้ทุนทราบเป็นหนังสือและให้ความเห็นชอบก่อน


ในกรณีผู้รับทุนไม่สามารถดำเนินงานวิจัยตามโครงการให้แล้วเสร็จได้ภายในกำหนดเวลา  ผู้รับทุนจะต้องยื่นคำร้องพร้อมชี้แจงเหตุผลเสนอให้ผู้ให้ทุนทราบเป็นหนังสือและขอขยายเวลาก่อนวันสิ้นสุดสัญญาไม่น้อยกว่า 30 (สามสิบ) วัน 


ข้อ 6.
ผู้รับทุนจะต้องทำงานวิจัยตามโครงการนี้ด้วยความวิริยะอุตสาหะ และรับรองว่าจะไม่นำงานตามโครงการวิจัยบางส่วน หรือทั้งหมดไปให้ผู้อื่นรับช่วง เว้นแต่ได้รับความยินยอมเป็นหนังสือจากผู้ให้ทุนก่อน

ข้อ 7.
ผู้รับทุนต้องรับผิดชอบการดำเนินงานวิจัย โดยคำนึงถึงความปลอดภัยของผู้เกี่ยวข้อง ทั้งนี้ให้เป็นไปตามหลักจริยธรรมการวิจัยในคน ในสัตว์ทดลอง และหรือความปลอดภัยทางด้านชีวภาพ ด้านเคมี ด้านรังสี และด้านอนามัยและสิ่งแวดล้อม

ข้อ 8.
ผู้รับทุนรับรองว่าไม่เคยรับทุนวิจัยเรื่องเดียวกันนี้จากแหล่งทุนอื่นอยู่ก่อนแล้ว และรับรองว่าจะไม่นำโครงการวิจัยที่ได้รับทุนนี้ไปขอทุนจากแหล่งทุนอื่นเพิ่มเติมอีกโดยไม่ได้รับความเห็นชอบจากผู้ให้ทุนเป็นหนังสือ

ข้อ 9.
ผู้ให้ทุนมีสิทธิระงับการให้ทุนตามสัญญาทั้งหมดหรือบางส่วน หรือบอกเลิกสัญญานี้ได้ ถ้าผู้ให้ทุนเห็นว่าผู้รับทุนมิได้ปฏิบัติตามสัญญาข้อใดข้อหนึ่ง ในกรณีนี้ ผู้ให้ทุนจะมีหนังสือแจ้งให้ผู้รับทุนทราบล่วงหน้าอย่างน้อย 30 (สามสิบ) วัน

ข้อ 10. เอกสารแนบท้ายสัญญาให้ถือเป็นส่วนหนึ่งของสัญญานี้ ในกรณีที่ข้อความในเอกสารแนบท้ายสัญญาขัดแย้งกับข้อความในสัญญานี้ให้ถือตามข้อตกลงในสัญญา


สัญญาฉบับนี้ทำขึ้นสองฉบับ มีข้อความถูกต้องตรงกัน คู่สัญญาทั้งสองฝ่ายได้อ่านเข้าใจข้อความโดยตลอดแล้ว จึงได้ลงลายมือชื่อไว้เป็นสำคัญต่อหน้าพยาน และต่างเก็บไว้ฝ่ายละหนึ่งฉบับ อีกฉบับหนึ่งจะเก็บรักษาไว้ที่ งานวิจัยและบริการวิชาการ คณะสาธารณสุขศาสตร์ มหาวิทยาลัยมหิดล 
	ลงชื่อ..........................................................................................................................................................................ผู้ให้ทุน
(...............................................)
คณบดีคณะสาธารณสุขศาสตร์
	ลงชื่อ..........................................................................................................................................................................ผู้รับทุน
(.............................................)
หัวหน้าโครงการวิจัย


	ลงชื่อ...............................................................................................................................................................................พยาน
(...............................................)
รองคณบดีฝ่ายยุทธศาสตร์การวิจัย
	ลงชื่อ...............................................................................................................................................................................พยาน
(.............................................)
หัวหน้าภาควิชา


สัญญาเลขที่  .......….......…








PAGE  
3

